Jarome Iginla

Jarome Arthur-Leigh Adekunle Tig Junior Elvis Iginla (født 1. juli 1977 i Edmonton, Alberta) er en canadisk ishockeyspiller som spilte for Los Angeles Kings i NHL. Han har nigeriansk far, og ble den første fargede kaptein for et NHL-lag. Iginla betyr «stort tre» på farens morsmål joruba.

 Karriere 
Han har vært en av de beste ishockeyspillerne på 2000-tallet, og har blitt toppscorer i NHL (Maurice Richard Trophy) to ganger. I 2001-02 sanket han flest målpoeng og vant Art Ross Memorial Trophy. Samme år vant han også Lester B. Person Award (årets spiller stemt frem av spillerne i NHL). I 2004 ble han tildelt King Clancy Memorial Trophy for sitt humanitære arbeid utenfor idretten. I 2009 vant han Mark Messier NHL Leadership Award.

Iginla har utviklet seg til en ekte lagspiller, og fremstår i dag som Calgary Flames ansikt og identitet utad, og en fremragende ambassadør for ishockeysporten generelt. Han har spilt for Calgary i hele sin NHL-karriere, og spiller med nummer 12 på drakten. I 2007 skrev han en ny fem-årskontrakt med Flames som startet fra og med 2008-09-sesongen.  Kontrakten skal være verdt 7 millioner amerikanske dollar per sesong.

Han ble draftet som nummer 11 i første runde i 1995 av Dallas Stars. 20. desember samme år ble han tradet til Calgary i bytte for Corey Millen og veteranen Joe Nieuwendyk som allerede hadde vunnet Stanley Cup med Calgary i 1989. Dette var en byttehandel som kan karakteriseres som en vinn-vinnavtale da Nieuwendyk var en viktig brikke i Dallaslaget som vant Stanley Cup i 1999 og at Calgary fikk en såkalt franchiseplayer i Iginla som man kunne bygge et nytt lag rundt.

Iginla er nå den spilleren som har spilt flest kamper for Calgary Flames gjennom tidene. Han har også klubbrekorden for flest scorede mål og antall målpoeng. Han tok rekorden for antall spilte kamper fra Theoren Fleury da han spilte sin kamp nummer 804 den 29. november 2007 mot Espen Knutsens gamle klubb Anaheim Ducks. Sesongen etter ble Iginla mestscorende med sitt 365. mål den 10. mars 2008 mot St. Louis Blues.

Han passerte Fleury i antall målpoeng for Calgary 1. mars 2009 med sitt 831. poeng i en kamp mot Tampa Bay Lightning. Han scoret også sitt 400. mål i den samme kampen. 

Han vant OL-gull for Canada i Salt Lake City i 2002, han var også med i Torino i 2006 og var en av kapteinsemnene foran OL på hjemmebane i Vancouver i 2010.

Jarome Iginla er involvert i flere veldedighetsprosjekter. Siden 2002 har han hvert år arrangert Jarome Iginla Hockey School i Calgary som et non-profit tiltak. Overskuddet fra denne hockeyskolen blir hvert år donert til en organisasjon som forsker på diabetes. I 2009 ble overskuddet på 35 000 dollar.  I tillegg begynte han i 2000 å donere 1 000 dollar for hvert mål han scorer til organisasjonen KidSport. Fra og med 2005 doblet han denne summen. I alt har dette medført over 430 000 dollar i donasjoner til dette formålet.

Som juniorspiller spilte Iginla for Kamloops Blazers i Western Hockey League (WHL). Med ham på laget vant Blazers det canadiske juniortrofeet Memorial Cup to ganger, i 1994 og 1995. Året etter var forøvrig nordmannen Bård Sørlie med på vinne Memorial Cup med laget Granby Predateurs. I 2007 gikk Iginla inn på eiersiden i klubben sammen med de tre andre NHL-spillerne og tidligere Kamloops-spillere Shane Doan, Mark Recchi og Darryl Sydor. 

 Statistikk 
 Serie og sluttspill 

     Grunnserie   Sluttspill Sesong Lag Liga Kamper Mål Assist Poeng Utv Kamper Mål Assist Poeng PIM 1991–92 St. Albert Raiders AMHL 36 26 30 56 22 — — — — — 1992–93 St. Albert Raiders AMHL 36 34 53 87 20 — — — — — 1993–94 Kamloops Blazers WHL 48 6 23 29 33 19 3 6 9 10 1994–95 Kamloops Blazers WHL 72 33 38 71 112 21 7 11 18 34 1995–96 Kamloops Blazers WHL 63 63 73 136 120 16 16 13 29 44 1995–96 Calgary Flames NHL — — — — — 2 1 1 2 0 1996–97 Calgary Flames NHL 82 21 29 50 37 — — — — — 1997–98 Calgary Flames NHL 70 13 19 32 29 — — — — — 1998–99 Calgary Flames NHL 82 28 23 51 58 — — — — — 1999–00 Calgary Flames NHL 77 29 34 63 26 — — — — — 2000–01 Calgary Flames NHL 77 31 40 71 62 — — — — — 2001–02 Calgary Flames NHL 82 52 44 96 77 — — — — — 2002–03 Calgary Flames NHL 75 35 32 67 49 — — — — — 2003–04 Calgary Flames NHL 81 41 32 73 84 26 13 9 22 45 2004–05 Spilte ikke — lockout NHL — — — — — — — — — — 2005–06 Calgary Flames NHL 82 35 32 67 86 7 5 3 8 11 2006–07 Calgary Flames  NHL  70 39 55 94 40 6 2 2 4 12 2007–08 Calgary Flames NHL 82 50 48 98 83 7 4 5 9 2 2008–09 Calgary Flames  NHL  82 35 54 89 37 6  3  1   4  4  2009–10 Calgary Flames NHL 82 32 37 69 56 — — — — — 2010–11 Calgary Flames NHL 82 43 43 86 40 — — — — — 2011–12 Calgary Flames NHL 82 32 35 67 43 — — — — — 2012–13 Calgary Flames NHL 31 9 13 22 22 — — — — — 2012–13 Pittsburgh Penguins NHL 13 5 6 11 9 15 4 8 12 16 2013-14 Boston Bruins NHL 78 30 31 61 47 12 5 2 7 12 Total WHL 183 102 134 236 264 62 29 31 60 92 Total NHL 1310 560 607 1167 887 80 36 31 67 98
Oppdatert etter 2013/14-sesongen.

 Internasjonalt 
 Year Team Comp   GP G A Pts PIM 1996 Canada IIHF junior VM 6 5 7 12 4 1997 Canada IIHF VM 11 2 3 5 2 2002 Canada Vinter-OL 6 3 1 4 0 2004 Canada World Cup 6 2 1 3 2 2006 Canada Vinter-OL 6 2 1 3 4 2010 Canada Vinter-OL 7 5 2 7 0 Total internasjonalt 42 19 15 34 12

 All-Star kamper 
 År Vertskap   Mål Assist Poeng 2002 Los Angeles Kings 0 0 0 2003 Florida Panthers 0 1 1 2004 Minnesota Wild 0 0 0 2008 Atlanta Thrashers 0 1 1 2009 Montreal Canadiens 1 0 1 2012 Ottawa Senators 1 2 3 Total All-Star 2 4 6

 OL-medaljer 
 2002  Salt Lake City - 16px|Gull Gull i ishockey menn  Canada.
 2010  Vancouver - 16px|Gull Gull i ishockey menn  Canada.
 VM-medaljer 
 1997  Finland - 16px|Gull Gull  Canada

 Referanser 

 Eksterne lenker 


Kategori:Canadiske ishockeyspillere
Kategori:Ishockeyspillere for Calgary Flames
Kategori:Ishockeyspillere for Pittsburgh Penguins
Kategori:Ishockeyspillere for Boston Bruins
Kategori:Olympiske mestere for Canada
Kategori:Deltakere for Canada under Vinter-OL 2002
Kategori:Ishockeyspillere under Vinter-OL 2002
Kategori:Medaljevinnere under Vinter-OL 2002
Kategori:Deltakere for Canada under Vinter-OL 2006
Kategori:Ishockeyspillere under Vinter-OL 2006
Kategori:Deltakere for Canada under Vinter-OL 2010
Kategori:Ishockeyspillere under Vinter-OL 2010
Kategori:Medaljevinnere under Vinter-OL 2010
Kategori:Personer fra Edmonton
Kategori:Fødsler i 1977
Kategori:Olympiske medaljevinnere i ishockey